επι αρχοντος αρχοντος επι της ατταλιδος εκτης πρυτανειας ποσιδεωνος δεκατει προτεραι εκκλησια κυρι[α] εν τωι εκκλησιαστηριωι πελοψ ευβουλου ατηνευς ειπεν επειδη απολλωνιος δημητριου λαοδικευς ορμωμενος απο παιδειας τημ πλειστην προνοιαν πεποιηται εις το παραγενομενος εις την νησον μη μονον την αναστροφην αξιαν του επιτηδευματος παρασκευασαι αλλα και τους πλειστους των ελευθερων παιδων ετι δε και των εφηβων και νεανισκων επι την αυτην αιρεσιν προτρεψασθαι επεστατηκως δε αυτων ετη και πλειω εν τοις οπλοις και τουτοις ανεγκλητον αυτον παρεσκευασεν ετι δε και τοις αει χειροτονουμενοις γυμνασιαρχοις οπως ουν και ο δημος ο αθηναιων των εν δηλωι κατοικουντων φαινηται τιμων τους αξιους των ανδρων τυχει αγαθει δεδοχθαι τει βουλει τους λαχοντας προεδρους εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βο[υλ]ης εις τον δημον οτι δοκει τει βουλει επαινεσαι με[ν] απολλωνιον δημητριου λαοδικεα και στεφανωσαι δαφνης στεφανωι τωι ιερωι του θεου επι τε τει αιρεσει ηι εχων διατελει περι τους εν δηλωι πολιτας και επ[ι] τει αλλει αναστροφει και παρεπιδημιαι ηι πεποιηται εν τει νησωι τους δε κεχειροτονημενους ανδρας επι τη[ν] φυλακην των ιερων χρηματων γοργιν και νικοδημο[ν] μερισαι απολλωνιωι ξενιον οσον αν αυτοις ευκαιρον ειναι φαινηται αναγραψαι δε τοδε το ψηφισμα εις σ[τη]λην λιθινην και αναθειναι αυτην εν τωι ιερωι το δ[ε] γενομενον εις αυτην αναλωμα μερισαι γοργιν και νικοδημον.
Delos — 148/7 BC
 148/7 BC